CELEX: 32012D0759
Language: bg
Date: 2012-11-29 00:00:00
Title: 2012/759/ЕС: Решение на Съвета от 29 ноември 2012 година за определяне на позицията, която да бъде взета от името на Европейския съюз в рамките на Общия съвет на Световната търговска организация относно присъединяването на Република Таджикистан към СТО

8.12.2012   
            
            
               BG
            
            
               Официален вестник на Европейския съюз
            
            
               L 336/81
            
         РЕШЕНИЕ НА СЪВЕТА
   от 29 ноември 2012 година
   за определяне на позицията, която да бъде взета от името на Европейския съюз в рамките на Общия съвет на Световната търговска организация относно присъединяването на Република Таджикистан към СТО
   (2012/759/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, член 100, параграф 2 и член 207, параграф 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   
               (1)
            
            
               На 29 май 2001 г. правителството на Република Таджикистан подаде заявление за присъединяване към Споразумението за създаване на Световната търговска организация (СТО), в съответствие с член XII от посоченото споразумение.
            
         
               (2)
            
            
               На 18 юли 2001 г. беше създадена работна група по присъединяването на Република Таджикистан с цел постигането на съгласие относно условията за присъединяване, които са приемливи за Република Таджикистан и за всички членове на СТО.
            
         
               (3)
            
            
               От името на Съюза Комисията договори изчерпателен набор от задължения за отваряне на пазара от страна на Република Таджикистан, които са от особено значение за Европейския съюз.
            
         
               (4)
            
            
               Понастоящем тези задължения са отразени в протокола за присъединяване на Република Таджикистан към СТО.
            
         
               (5)
            
            
               Очаква се присъединяването към СТО да има положителен и траен принос към процеса на икономическа реформа и устойчиво развитие на Република Таджикистан.
            
         
               (6)
            
            
               Поради това протоколът за присъединяване следва да бъде одобрен.
            
         
               (7)
            
            
               Член XII от Споразумението за създаване на СТО предвижда, че условията за присъединяване следва да бъдат договорени между присъединяващия се член и СТО и че Министерската конференция на СТО одобрява условията за присъединяване от страна на СТО. Член IV.2 от Споразумението за създаване на СТО предвижда, че в периодите между заседанията на Министерската конференция нейните функции се изпълняват от Общия съвет.
            
         
               (8)
            
            
               В съответствие с това е необходимо да бъде определена позицията, която ще заеме Съюзът в рамките на Общия съвет на СТО относно присъединяването на Таджикистан към СТО,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейският съюз в рамките на Общия съвет на Световната търговска организация относно присъединяването на Република Таджикистан към СТО, е да одобри присъединяването.
   Член 2
   Настоящото решение влиза в сила в деня на приемането му.
   
      Съставено в Брюксел на 29 ноември 2012 година.
      
         
            За Съвета
         
         
            Председател
         
         N. SYLIKIOTIS